“หุ้นตระกูลป.” วิ่งคึก! รับ WTI พุ่ง หลังรัสเซียลดส่งออกน้ำมัน
4 หุ้นตระกูล “ปตท.” วิ่งรับราคาน้ำมัน WTI-BRENT พุ่งกว่า 3% หลัง “รัสเซีย” ลดการส่งออกน้ำมันดิบจากแถบบอลติก
4 หุ้นตระกูล “ปตท.” วิ่งรับราคาน้ำมัน WTI-BRENT พุ่งกว่า 3% หลัง “รัสเซีย” ลดการส่งออกน้ำมันดิบจากแถบบอลติก
26 ธ.ค. 2565

ผู้สื่อข่าวรายงานว่า วันนี้ (26 ธ.ค.65) ณ เวลา 11:15 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 32 บาท บวก 0.50 บาท หรือ 1.59% สูงสุดที่ระดับ 32.25 บาท ต่ำสุดที่ระดับ 31.50 บาท ด้วยมูลค่าการซื้อขาย 705.75 ล้านบาท
บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 173.50 บาท บวก 2 บาท หรือ 1.17% สูงสุดที่ระดับ 173.50 บาท ต่ำสุดที่ระดับ 172 บาท ด้วยมูลค่าการซื้อขาย 502.61 ล้านบาท
บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 45 บาท บวก 0.25 บาท หรือ 0.56% สูงสุดที่ระดับ 45.25 บาท ต่ำสุดที่ระดับ 44.75% ด้วยมูลค่าการซื้อขาย 138.99 ล้านบาท
บริษัท ปตท. น้ำมันและการค้าปลีก จำกัด (มหาชน) หรือ OR อยู่ที่ระดับ 23.20 บาท บวก 0.20 บาท หรือ 0.87% สูงสุดที่ระดับ 23.20 บาท ต่ำสุดที่ระดับ 23.10 บาท ด้วยมูลค่าการซื้อขาย 45.83 ล้านบาท
โดยราคาหุ้นกลุ่มพลังงานปรับตัวเพิ่มขึ้น หลังสัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นในวันศุกร์ (23 ธ.ค.) หลังมีรายงานว่ารัสเซียลดการส่งออกน้ำมันดิบจากแถบบอลติก โดยข่าวดังกล่าวได้บดบังปัจจัยลบเกี่ยวกับสภาพอากาศหนาวเย็นในสหรัฐที่จะส่งผลกระทบต่อความต้องการเชื้อเพลิงเพื่อการเดินทางในช่วงเทศกาลวันหยุด
ทั้งนี้ สัญญาน้ำมันดิบ WTI ส่งมอบเดือนก.พ. พุ่งขึ้น 2.07 ดอลลาร์ หรือ 2.6% ปิดที่ 79.56 ดอลลาร์/บาร์เรล และเพิ่มขึ้น 6.9% ในรอบสัปดาห์นี้
ส่วนสัญญาน้ำมันดิบเบรนท์ (BRENT) ส่งมอบเดือนก.พ. พุ่งขึ้น 2.94 ดอลลาร์ หรือ 3.63% ปิดที่ 83.92 ดอลลาร์/บาร์เรล และปรับตัวขึ้น 6.2% ในรอบสัปดาห์นี้